pythainlp/thaigov-v2-corpus-22032023 huggingface dataset:
วันอังคารที่ 16 มีนาคม 2564
“สุริยะ” ลั่น สถานประกอบการต้องปลอดภัยจากโควิด 19 จี้ สมอ. เร่งออกมาตรฐานความปลอดภัยโควิด-19 ให้สถานประกอบการใช้
“สุริยะ” จี้ สมอ. เร่งออกมาตรฐานความปลอดภัยโควิด-19 หนุนโรงงานทั่วประเทศใช้ ป้องกันและลดความเสี่ยงจากการแพร่ระบาดของเชื้อไวรัสโควิด-19 ในโรงงาน ตั้งเป้าหมายโรงงานกว่าหมื่นโรงงานปลอดภัยจากโควิด-19
นายสุริยะ จึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่าได้สั่งการให้สมอ.เร่งรัดดำเนินการประกาศใช้มาตรฐานโควิด-19หรือมาตรฐานมตช. 45005-2564การจัดการอาชีวอนามัยและความปลอดภัยข้อกำหนดทั่วไปสำหรับการทำงานอย่างปลอดภัยระหว่างการระบาดของโรคติดเชื้อไวรัสโคโรนาสายพันธุ์ใหม่2019หลังบอร์ดให้ความเห็นชอบพร้อมกับมาตรฐานระบบการบริหารความต่อเนื่องของธุรกิจและมาตรฐานในกลุ่มบีซีจี(BCG – Bio Circular Green Economy)ที่เกี่ยวข้องกับสิ่งแวดล้อมเมื่อวันที่8มีนาคมที่ผ่านมาเพื่อส่งเสริมให้ภาคอุตสาหกรรมนำไปใช้ในการจัดระบบการบริหารจัดการภายในองค์กรให้เป็นไปตามมาตรฐานดังกล่าวเพื่อควบคุมป้องกันและลดความเสี่ยงจากการแพร่ระบาดของเชื้อไวรัสโควิด-19โดยกระทรวงอุตสาหกรรมตั้งเป้าหมายที่จะผลักดันให้โรงงานทั่วประเทศนำไปใช้เพื่อให้ปลอดภัยจากเชื้อไวรัสโควิด-19
“มาตรฐานโดวิด-19จะช่วยให้ภาคอุตสาหกรรมของไทยลดความเสี่ยงจากการแพร่ระบาดของเชื้อไวรัสโควิด-19และทุกภาคส่วนมีความเชื่อมั่นในสถานประกอบการที่ผ่านเกณฑ์มาตรฐานทั้งในด้านการบริหารจัดการและคุณภาพของสินค้าว่าจะมีความปลอดภัยจากเชื้อไวรัสโควิด-19โดยกระทรวงอุตสาหกรรมตั้งเป้าหมายผลักดันให้โรงงานทั่วประเทศซึ่งมีมากกว่าหมื่นรายนำมาตรฐานนี้ไปใช้เพื่อร่วมกันบริหารจัดการให้เชื้อไวรัสโควิด-19หมดไปจากประเทศไทย”นายสุริยะฯกล่าว
นายวันชัย พนมชัยเลขาธิการสำนักงานมาตรฐานผลิตภัณฑ์อุตสาหกรรมกล่าวเพิ่มเติมว่ามาตรฐานโควิด-19หรือมาตรฐานมตช. 45005 – 2564เป็นมาตรฐานสากลที่ได้รับการยอมรับจากประเทศต่างๆทั่วโลกสามารถนำไปใช้จัดการด้านอาชีวอนามัยและความปลอดภัยภายในโรงงานและสถานประกอบการทั่วไปเพื่อการทำงานอย่างปลอดภัยในระหว่างการระบาดของโรคติดเชื้อไวรัสโควิด-19โดยมีแนวทางการปฏิบัติหลักๆดังนี้1)สถานประกอบการที่จะนำมาตรฐานไปใช้ต้องมีการวางแผนการประเมินความเสี่ยง2)มีความมุ่งมั่นในการบริหารจัดการเพื่อรับมือกับความเสี่ยง3)ผู้บริหารองค์กรต้องมีมาตรการเตรียมการป้องกันกรณีมีผู้ติดเชื้อเข้ามาภายในองค์กร4)มีมาตรการจำกัดจำนวนคนในพื้นที่5)มีการบริหารจัดการบุคลากรการกำหนดสถานที่การทำงานและการสื่อสาร6)มีการจัดเตรียมอุปกรณ์ป้องกันส่วนบุคคลให้เพียงพอทั้งนี้มาตรฐานดังกล่าวเป็นข้อแนะนำให้สถานประกอบการนำไปปรับใช้สามารถใช้ได้กับองค์กรทุกขนาดและทุกประเภท
“การประชุมบอร์ดคณะกรรมการกำหนดมาตรฐานด้านการตรวจสอบและรับรองในครั้งนี้นอกจากจะเห็นชอบมาตรฐานโควิด-19แล้วยังเห็นชอบมาตรฐานระบบการบริหารความต่อเนื่องของธุรกิจมตช.22313-2564ซึ่งเป็นระบบการจัดการที่ใช้ในองค์กรเพื่อให้สามารถเตรียมพร้อมรับมือกับเหตุการณ์ที่ไม่คาดฝันที่ทำให้ธุรกิจต้องหยุดชะงักเช่นอุบัติภัยทางธรรมชาติการก่อวินาศกรรมการก่อจลาจลการเกิดโรคระบาดหรือการเกิดวิกฤตทางสถาบันการเงินให้สามารถฟื้นฟูองค์กรกลับสู่สภาพปกติได้อย่างรวดเร็วรวมทั้งดำเนินธุรกิจได้อย่างต่อเนื่องซึ่งประเทศต่างๆทั่วโลกมีการนำมาตรฐานนี้มาใช้กันอย่างแพร่หลายในช่วงสถานการณ์การแพร่ระบาดของโควิด-19ด้วยนอกจากนี้บอร์ดยังเห็นชอบมาตรฐานที่เกี่ยวข้องกับบีซีจีโมเดล(BCG – Bio Circular Green)ตามนโยบายรัฐบาลอีกด้วยรวม10มาตรฐานได้แก่มาตรฐานก๊าซเรือนกระจกรีไซเคิลขวดพลาสติกสี และเครื่องมือแพทย์เป็นต้น”เลขาธิการสมอ.กล่าวทิ้งท้าย
วันพุธที่ 10 มีนาคม 2564
ตรึงค่า FT ต่ออีก 4 เดือน งวด พ.ค. - ส.ค. 64
...
ผู้ใช้ไฟฟ้าเตรียมเฮกันได้อีกครั้งกับค่าไฟฟ้าที่จะถูกลงกว่าเดิม ล่าสุด คณะกรรมการกำกับกิจการพลังงาน (กกพ.) มีมติตรึงราคาอัตราค่าไฟฟ้าผันแปร หรือ “เอฟที” สำหรับการเรียกเก็บค่าไฟฟ้าในรอบเดือน พ.ค. - ส.ค. 64 โดยเรียกเก็บที่ -15.32 สตางค์ต่อหน่วย ขณะที่ค่าไฟฐานอยู่ที่ 3.76 บาทต่อหน่วย
.
การตรึงราคานี้จะทำให้ค่าไฟฟ้าในเดือนที่ประกาศลดค่า เอฟที ถูกลงอีก 2.89 สตางค์ต่อหน่วย ส่งผลให้ผู้ใช้ไฟฟ้ายังคงจ่ายค่าไฟฟ้าเท่าเดิมในอัตรา 3.61 บาทต่อหน่วย
.
สาเหตุสำคัญที่รัฐบาลได้ออกมาตรการตรึงค่าเอฟทีมาอย่างต่อเนื่องนั้น ก็เพื่อช่วยบรรเทาภาระค่าครองชีพให้กับประชาชน โดยเฉพาะค่าสาธารณูปโภคที่จำเป็นต่อการดำรงชีพ ประกอบกับในปัจจุบันมีการบริหารจัดการการนำเข้าก๊าซทดแทนสำหรับผลิตไฟฟ้าที่มีประสิทธิภาพมากขึ้น ทำให้ต้นทุนการผลิตไฟฟ้ามีราคาถูกลง
.
ขณะนี้สำนักงานคณะกรรมการกำกับกิจการพลังงาน (กกพ.) ได้เปิดรับฟังความคิดเห็นเรื่องค่าเอฟที สำหรับการเรียกเก็บประจำเดือน พ.ค. - ส.ค. 64 ทางเว็บไซต์https://www.erc.or.th/ระหว่างวันที่ 5 - 19 มี.ค. 64 และจะประกาศอย่างเป็นทางการต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 3 มีนาคม 2564
MOU 12 กระทรวง และ กทม. บูรณาการพัฒนาคุณภาพชีวิตกลุ่มเปราะบางรายครัวเรือน
MOU 12 กระทรวง และ กทม. บูรณาการพัฒนาคุณภาพชีวิตกลุ่มเปราะบางรายครัวเรือน
วันนี้ (3 มี.ค. 64) เวลา 09.30 น. ที่ตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรีเป็นประธานสักขีพยานในพิธีลงนามบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง 1 หน่วยงาน ประกอบด้วย สำนักนายกรัฐมนตรี (นร.) กระทรวงมหาดไทย (มท.) กระทรวงการพัฒนาสังคมและความมั่นคงของมนุษย์ (พม.) กระทรวงศึกษาธิการ (ศธ.) กระทรวงกลาโหม (กห.) กระทรวงการท่องเที่ยวและกีฬา(กก.) กระทรวงการอุดมศึกษา วิทยาศาสตร์ วิจัยและนวัตกรรม (อว.) กระทรวงเกษตรและสหกรณ์ (กษ.) กระทรวงพาณิชย์ (พณ.) กระทรวงแรงงาน (รง.) กระทรวงวัฒนธรรม (วธ.) กระทรวงสาธารณสุข (สธ.) และกรุงเทพมหานคร โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวรายงานถึงการจัดทำบันทึกข้อตกลงความร่วมมือ (MOU) พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และคณะผู้บริหาร เข้าร่วมงาน
นายจุติ กล่าวว่า ปัจจุบัน สถานการณ์ปัญหาสังคมของประเทศไทยมีความซับซ้อนมากขึ้น รวมทั้งวิกฤตเศรษฐกิจและการเข้าถึงบริการภาครัฐ โดยเฉพาะสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบเพิ่มมากขึ้นต่อประชาชนทุกช่วงวัยและทุกกลุ่มอาชีพ โดยเฉพาะครัวเรือนเปราะบางที่เป็นครัวเรือนที่มีรายได้น้อยและมีบุคคลที่อยู่ในภาวะพึ่งพิงที่ต้องการได้รับความช่วยเหลือจากคนอื่น เช่น ครอบครัวยากจนที่มีเด็กเล็ก แม่เลี้ยงเดี่ยว ผู้สูงอายุ คนพิการ และผู้ป่วยติดเตียง ผู้ที่มีปัญหาที่อยู่อาศัย ซึ่งเป็นกลุ่มเป้าหมายของกระทรวง พม. โดยข้อมูลจากสำนักงานสภาพัฒนาการเศรษฐกิจและสังคมแห่งชาติพบว่า ในปี 2562 มีครัวเรือนเปราะบาง จำนวน 4.1 ล้านครัวเรือน ทั้งนี้ รัฐบาลจึงได้มีการจัดทำบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง และกรุงเทพมหานคร เพื่อบูรณาการความร่วมมือในการช่วยเหลือกลุ่มเปราะบางให้ครอบคลุมทุกมิติแบบองค์รวม ทำให้สามารถเข้าถึงสิทธิและสวัสดิการ รวมทั้งพัฒนาคุณภาพชีวิตและให้ครอบครัวมั่นคงมีความสุข สามารถพึ่งพาตนเองได้อย่างยั่งยืน เพื่อลด ความเหลื่อมล้ำและไม่ทิ้งใครไว้ข้างหลัง
นายจุติ กล่าวต่อไปว่า กระทรวง พม. มีภารกิจสำคัญในการพัฒนาคนและสังคมให้มีคุณภาพเต็มศักยภาพ เพื่อให้มีภูมิคุ้มกันต่อการเปลี่ยนแปลง การสร้างเสริมเครือข่ายจากทุกภาคส่วนในการมีส่วนร่วมพัฒนาสังคม และการส่งเสริมการจัดระบบสวัสดิการที่เหมาะสมกับกลุ่มเปราะบาง เพื่อพัฒนาคุณภาพชีวิตให้มีหลักประกันและมีความมั่นคงในชีวิต ซึ่งวันนี้ กระทรวง พม. ร่วมกับสำนักงานปลัดสำนักนายกรัฐมนตรี และกระทรวงมหาดไทย จัดพิธีลงนามในบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง และกรุงเทพมหานคร โดยมีขอบเขตความร่วมมือในการสนับสนุนข้อมูลกลุ่มเปราะบางเพื่อการวิเคราะห์และประเมินข้อมูลรายครัวเรือน รวมถึงวางแผนการให้ความช่วยเหลือและพัฒนาระบบการให้ความช่วยเหลือให้สามารถเข้าถึงสวัสดิการ โดยเชื่อมโยงการทำงานระดับพื้นที่ด้วยกลไกสหวิชาชีพ ร่วมกับอาสาสมัครพัฒนาสังคมและความมั่นคงของมนุษย์(อพม.) 1 คน รับผิดชอบ 10 ครอบครัว ติดตามครอบครัวกลุ่มเปราะบางอย่างต่อเนื่อง ทั้งนี้ บันทึกข้อตกลงความร่วมมือนี้มีผลบังคับใช้ตั้งแต่วันที่ลงนามเป็นต้นไป โดยมีกำหนดระยะเวลาความร่วมมือ 5 ปี (พ.ศ. 2564 – 2568)
วันพฤหัสบดีที่ 11 มีนาคม 2564
ค.ต.ป.กระทรวงดิจิทัลฯ ชุดใหม่ ประชุมนัดแรกติดตามแผนงานสำคัญในปี 2564
ค.ต.ป.กระทรวงดิจิทัลฯ ชุดใหม่ ประชุมนัดแรกติดตามแผนงานสำคัญในปี 2564
เมื่อวันที่ 10 มีนาคม 2564 นางจีราวรรณ บุญเพิ่ม ประธานกรรมการตรวจสอบและประเมินผลประจำกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการตรวจสอบและประเมินผลประจำกระทรวงดิจิทัลเพื่อเศรษฐกิจและสังคม (ค.ต.ป.ดศ.) ครั้งที่ 1/2564 โดยที่ประชุมพิจารณาวาระสำคัญ เรื่อง (ร่าง) รายงานความก้าวหน้าผลการตรวจสอบและประเมินผลภาคราชการ รอบ 6 เดือน ตามประเด็นการตรวจสอบ 2 ประเด็น ได้แก่ การบูรณาการรัฐบาลดิจิทัล (โครงการพัฒนาแพลตฟอร์มดิจิทัลของรัฐ กิจกรรม พัฒนาระบบคลาวด์กลางภาครัฐ หรือ Government Data Center and Cloud service : GDCC) และการบริหารจัดการทรัพยากรน้ำ (จำนวน 3 โครงการ ได้แก่ 1) โครงการปรับปรุงเครื่องเรดาร์ตรวจอากาศแบบ Dual Polarization 2) โครงการปรับปรุงระบบตรวจวัดระดับน้ำอัตโนมัติเพื่อการพยากรณ์อุตุนิยมวิทยาอุทกและเตือนภัย 3) โครงการปรับปรุงและเพิ่มประสิทธิภาพการตรวจวัดข้อมูลอุตุนิยมวิทยาระดับอำเภอให้เป็นระบบอัตโนมัติ) เพื่อจัดส่งรายงานดังกล่าวให้สำนักงาน ก.พ.ร. ในฐานะฝ่ายเลขานุการคณะอนุกรรมการตรวจสอบและประเมินผลภาคราชการ (อ.ค.ต.ป.) ภายใน 31 มีนาคม 2564 ต่อไป ซึ่งมีหน่วยงานในสังกัดที่รับผิดชอบโครงการตามประเด็นการตรวจสอบ ได้แก่ กรมอุตุนิยมวิทยา สำนักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) และบริษัทโทรคมนาคมแห่งชาติ จำกัด (มหาชน) เข้าร่วมประชุมและนำเสนอข้อมูลต่อคณะกรรมการฯ ณ ห้องประชุมสำนักงานปลัดกระทรวงฯ อาคารรัฐประศาสนภักดี ศูนย์ราชการเฉลิมพระเกียรติฯ แจ้งวัฒนะ
ทั้งนี้ ค.ต.ป.ดศ. มีบทบาทหน้าที่ในการตรวจสอบและประเมินผลการดำเนินงานของกระทรวงดิจิทัลเพื่อเศรษฐกิจและสังคม และหน่วยงานในสังกัด ให้เป็นไปตามแนวทางที่คณะกรรมการตรวจสอบและประเมินผลภาคราชการ (ค.ต.ป.) กำหนด โดยการสอบทาน ติดตาม และประเมินผลการปรับปรุงประสิทธิภาพและประสิทธิผลของงาน รวมทั้งเสนอแนะแนวทางแก้ไขปัญหา ในครั้งนี้เป็นการประชุมครั้งแรกของคณะกรรมการฯชุดนี้ นับแต่วันแต่งตั้ง 21 กุมภาพันธ์ 2564
*********************
วันศุกร์ที่ 5 มีนาคม 2564
การขยายระยะเวลาลงทะเบียนเปิดรับลงทะเบียนเข้าร่วมโครงการเราชนะสำหรับประชาชนกลุ่มผู้ที่ต้องการความช่วยเหลือเป็นพิเศษ
รมว.คลังมีนโยบายให้มีการดูแลกลุ่มผู้พิการ ผู้ป่วยติดเตียง รวมถึงคนชราที่มีปัญหาทางกายภาพ เนื่องจากมีประชาชนกลุ่มดังกล่าวบางส่วนที่ยังไม่ได้ลงทะเบียนเข้าร่วมโครงการฯ กระทรวงการคลังจึงได้พิจารณาขยายระยะเวลาการปิดรับลงทะเบียนออกไปจากวันที่ 5 มี.ค.2564
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าเกี่ยวกับการเปิดรับลงทะเบียนเข้าร่วมโครงการเราชนะ (โครงการฯ) สำหรับประชาชนกลุ่มผู้ที่ต้องการความช่วยเหลือเป็นพิเศษว่า นายอาคม เติมพิทยาไพสิฐ รัฐมนตรีว่าการกระทรวงการคลัง ได้มีนโยบายให้มีการดูแลกลุ่มผู้พิการ ผู้ป่วยติดเตียง รวมถึงคนชราที่มีปัญหาทางกายภาพ เนื่องจากยังมีประชาชนกลุ่มดังกล่าวบางส่วนที่ยังไม่ได้ลงทะเบียนเข้าร่วมโครงการฯ กระทรวงการคลังจึงได้พิจารณาขยายระยะเวลาการปิดรับลงทะเบียนออกไปจากวันที่ 5 มีนาคม 2564 เป็นวันที่ 26 มีนาคม 2564โดยระหว่างวันที่ 6 – 7 มีนาคม 2564 ธนาคารกรุงไทย จำกัด (มหาชน) (ธนาคารกรุงไทยฯ) จะปิดระบบลงทะเบียนเพื่อปรับปรุงระบบฐานข้อมูลและจะเปิดระบบรับลงทะเบียนอีกครั้งในวันจันทร์ที่ 8 มีนาคม 2564 ทั้งนี้ ประชาชนสามารถแจ้งเจ้าหน้าที่ในท้องที่เพื่อดำเนินการประสานการจัดหน่วยรับลงทะเบียนเคลื่อนที่ของธนาคารกรุงไทยฯ ธนาคารเพื่อการเกษตรและสหกรณ์การเกษตร และธนาคารออมสิน ดำเนินการรับลงทะเบียน นอกจากนี้ กระทรวงการคลัง กระทรวงมหาดไทย กระทรวงการพัฒนาสังคมและความมั่นคงของมนุษย์ กระทรวงสาธารณสุข รวมถึงหน่วยงานที่เกี่ยวข้องจะร่วมมือในการรับลงทะเบียนให้แก่กลุ่มดังกล่าวให้ครอบคลุมต่อไป
นอกจากนี้ โฆษกกระทรวงการคลังได้แถลงเพิ่มเติมถึงความคืบหน้าของโครงการฯณวันที่ 5 มีนาคม 2564 ดังนี้1) ประชาชนกลุ่มผู้ถือบัตรสวัสดิการแห่งรัฐจำนวน 13.7 ล้านคนได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมาจำนวน 34,137ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง”ในโครงการเราเที่ยวด้วยกันและคนละครึ่งและกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯแล้วมีจำนวนมากกว่า 16.5 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมาจำนวน43,442ล้านบาทและ 3) ประชาชนกลุ่มผู้ที่ต้องการความช่วยเหลือเป็นพิเศษที่ลงทะเบียนเข้าร่วมโครงการฯระหว่างวันที่ 15– 21 กุมภาพันธ์ 2564 และผ่านการคัดกรองคุณสมบัติแล้ว จำนวน 0.5 ล้านคน ทำให้มีผู้ได้รับสิทธิ์โครงการฯ รวมทั้งสิ้นจำนวน 30.7 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 77,579 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯรวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯจำนวนทั้งสิ้นมากกว่า 1.2 ล้านกิจการ
สำนักงานเศรษฐกิจการคลัง
โทร. 02273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จำกัด (มหาชน) โทร. 021111122
วันพฤหัสบดีที่ 25 มีนาคม 2564
“อิทธิพล” นั่งประธานฯ คณะอนุฯ CPTPP ด้านพาณิชย์อิเล็กทรอนิกส์ เร่งศึกษาประเมินความพร้อมของไทย
“อิทธิพล” นั่งประธานฯ คณะอนุฯ CPTPP ด้านพาณิชย์อิเล็กทรอนิกส์ เร่งศึกษาประเมินความพร้อมของไทย
เมื่อวันที่ 25 มีนาคม 2564 นายอิทธิพล คุณปลื้ม รัฐมนตรีว่าการกระทรวงวัฒนธรรม และรักษาการรัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมคณะอนุกรรมการขับเคลื่อนการดำเนินการตามมติคณะรัฐมนตรีเกี่ยวกับเรื่อง CPTPP ด้านพาณิชย์อิเล็กทรอนิกส์ ครั้งที่ 1/2564 โดยมีนายเนวินธุ์ ช่อชัยทิพฐ์ ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม พร้อมด้วย นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เข้าร่วมการประชุม ณ ห้องประชุม MDES 1 ชั้น 9 สำนักงานปลัดกระทรวงดิจิทัลเพื่อเศรษฐกิจและสังคม ในการนี้ที่ประชุมได้พิจารณาวาระสำคัญ เรื่องการประเมินความพร้อม และแผนการดำเนินการเพื่อปรับตัวตามข้อสังเกตของคณะกรรมาธิการวิสามัญพิจารณาศึกษาผลกระทบจากการเข้าร่วมความตกลง CPTPP ในประเด็นด้านพาณิชย์อิเล็กทรอนิกส์ ทั้งนี้ คณะอนุกรรมการด้านพาณิชย์อิเล็กทรอนิกส์ เป็น 1 ใน 8 คณะอนุกรรมการฯ แต่งตั้งขึ้นเพื่อให้หน่วยงานที่เกี่ยวข้องร่วมกันประเมินความพร้อมของไทย และจัดทำแผนงานการปรับตัวตามผลการศึกษาของคณะกรรมาธิการวิสามัญพิจารณาศึกษาผลกระทบจากการเข้าร่วม CPTPP และให้เสนอแผนงานฯ ต่อที่ประชุม คณะกรรมการนโยบายเศรษฐกิจระหว่างประเทศ (กนศ.) เพื่อประมวลความพร้อมหรือไม่พร้อมของประเทศไทยในประเด็นต่างๆ และพิจารณานำเสนอ ครม. ให้ทันภายใน 90 วัน หรือภายในกลางเดือนเมษายนนี้ ตามมติที่ประชุม ครม. เมื่อวันที่ 5 กุมภาพันธ์ 2564
************************
วันจันทร์ที่ 15 มีนาคม 2564
ผู้ช่วยรมว.วธ.เป็นประธานเปิดงานสืบสานงานบุญวันช้างไทยจังหวัดสุรินทร์ และ "วิถีชุมชน คนรักษ์ช้าง สร้างชื่อไทย" พร้อมส่งมอบผลงาน "บ้านคน บ้านช้าง" ให้จังหวัดสุรินทร์
ผู้ช่วยรมว.วธ.เป็นประธานเปิดงานสืบสานงานบุญวันช้างไทยจังหวัดสุรินทร์ และ "วิถีชุมชน คนรักษ์ช้าง สร้างชื่อไทย" พร้อมส่งมอบผลงาน "บ้านคน บ้านช้าง" ให้จังหวัดสุรินทร์
วันที่ ๑๓ มีนาคม ๒๕๖๔ เวลา ๑๑.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานเปิดงานสืบสานงานบุญวันช้างไทยจังหวัดสุรินทร์ และ "วิถีชุมชน คนรักษ์ช้าง สร้างชื่อไทย" พร้อมส่งมอบผลงาน "บ้านคน บ้านช้าง" ให้จังหวัดสุรินทร์ เพื่อยกย่องช้าง ที่เป็นสัตว์คู่บ้านคู่เมืองของไทยมาตั้งแต่อดีต และเพื่อให้ประชาชนคนไทย หันมาสนใจช้าง รักช้าง หวงแหนช้าง ตลอดจนให้ความสำคัญ ต่อการให้ความช่วยเหลือ อนุรักษ์ช้างมากขึ้น โดยมี พระครูสมุห์หาญ ปัญญาธโร เจ้าอาวาสวัดป่าอาเจียง นายนราธร ศรประสิทธิ์ รองผู้ว่าราชการจังหวัดสุรินทร์ นายโกวิท ผกามาศ ผู้ตรวจราชการกระทรวงวัฒนธรรม นางสาววิมลลักษณ์ ชูชาติ ผู้อำนวยการสำนักงานศิลปวัฒนธรรมร่วมสมัย ผู้บริหารกระทรวงวัฒนธรรม ตัวแทนหน่วยงานที่เกี่ยวข้อง แขกผู้มีเกียรติ พี่น้องประชาชนจังหวัดสุรินทร์และจังหวัดใกล้เคียง นักท่องเที่ยว นักเรียน นักศึกษา และสื่อมวลชน เข้าร่วม ณ ชุมชนคุณธรรมฯ บ้านหนองบัว ตำบลกระโพ อำเภอท่าตูม จังหวัดสุรินทร์
วันอาทิตย์ที่ 7 มีนาคม 2564
รัฐบาลเตรียมเปิดตัวโครงการ “SME คนละครึ่ง” ช่วยลดภาระค่าบริการทางธุรกิจ เพิ่มความสามารถทางการแข่งขัน คาดเริ่มเปิดโครงการฯ กลางปีนี้
รัฐบาลเตรียมเปิดตัวโครงการ “SME คนละครึ่ง” ช่วยลดภาระค่าบริการทางธุรกิจ เพิ่มความสามารถทางการแข่งขัน คาดเริ่มเปิดโครงการฯ กลางปีนี้
นายอนุชา บูรพชัยศรี โฆษกประจำสำนักนายกรัฐมนตรีเผยรัฐบาลเตรียมมาตรการช่วยเหลือผู้ประกอบการรายย่อยเพิ่มเติม ในลักษณะร่วมกันจ่ายกับ SME (Co-payment) มีสัดส่วนตั้งแต่ร้อยละ 50-80 สำหรับค่าใช้จ่ายในการขอทดสอบผลิตภัณฑ์ จดทะเบียนหรือขอใบรับรองมาตรฐานต่างๆ และการปรึกษาทางธุรกิจ เช่น มาตรฐานการบัญชี  มาตรฐานสินค้าเกษตร (มกอช.) มาตรฐานอาหาร (อย.) ซึ่งที่ผ่านมาการขอรับบริการทางธุรกิจต่างๆ มีค่าใช้จ่ายสูง เป็นต้นทุนสำคัญของการประกอบการ และกลายเป็นอุปสรรคสำคัญในการพัฒนาผลิตภัณฑ์และบริการของเอสเอ็มอีไทยด้วย  โดยคาดว่าจะเริ่มเปิดตัวโครงการ SMEs’ Co-payment ในกลางปีนี้ ซึ่งนอกจากจะลดภาระค่าใช้จ่ายแล้ว ยังเปิดโอกาสให้ เอสเอ็มอีไทยที่มีอยู่กว่า 3.1 ล้านราย สามารถตัดสินใจเลือกพัฒนาคุณภาพและขอรับมาตรฐานสินค้าและบริการที่ตรงความต้องการของแต่ละอุตสาหกรรมแต่ละราย สร้างโอกาสใหม่ๆ ทางการตลาดด้วยผลิตภัณฑ์และบริการที่เป็นมาตรฐานสากลด้วย
ทั้งนี้ สำนักงานส่งเสริมวิสาหกิจขนาดกลางและขนาดย่อม (สสว.) ได้ริเริ่มแนวทางเพื่อสร้างทางเลือกให้กับ SME ในการพัฒนาธุรกิจของตนเองให้ได้ตรงตามความต้องการได้มากขึ้น สสว. จากผู้ให้บริการทางธุรกิจ (Business Development Service: BDS) โดยสสว. จะให้การเงินสนับสนุนแบบร่วมจ่าย (co-payment) โดยมีค่าใช้จ่ายที่สามารถขอรับการสนับสนุน ได้แก่ ค่าใช้จ่ายในการอบรมพัฒนาความรู้ด้านธุรกิจ ค่าใช้จ่ายในการทดสอบและรับรองมาตรฐาน  ค่าใช้จ่ายในการพัฒนาต้นแบบผลิตภัณฑ์ การพัฒนาผลิตภัณฑ์ การทดลองผลิตระดับอุตสาหกรรมและการออกแบบ ค่าใช้จ่ายในการขยายโอกาสทางการตลาด  ค่าใช้จ่ายในการรับถ่ายทอดเทคโนโลยี การวิจัยและพัฒนา รวมทั้งค่าตอบแทน เช่น ค่าที่ปรึกษา ค่าผู้เชี่ยวชาญ ค่าวินิจฉัย เป็นต้น โดยคุณสมบัติของเอสเอ็มอีต้องเป็นธุรกิจที่มีการยื่นชำระภาษีและขึ้นทะเบียนสมาชิกกับ สสว.
โฆษกประจำสำนักนายกรัฐมนตรี ยังเปิดเผยอีกว่า ล่าสุดรัฐบาลได้มีการปรับกฎเกณฑ์ด้วยการออกกฎกระทรวงกำหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ 2) พ.ศ. 2563 เพื่อเอื้อให้เอสเอ็มอีสามารถเข้าถึงตลาดการจัดซื้อจัดจ้างภาครัฐที่มีมูลค่ากว่า 1.3 ล้านล้านบาทต่อปี ซึ่ง มีผลบังคับใช้ตั้งแต่ 22 ธ.ค. 2563
นอกจากนี้แล้ว ธนาคารแห่งประเทศไทยและกระทรวงการคลังได้มีการหารือเพื่อปรับปรุงโครงการสินเชื่อดอกเบี้ยต่ำ (Softloan) ให้มีความยืดหยุ่นมากยิ่งขึ้น เพื่อเปิดโอกาสให้เข้าถึงซอฟท์โลนได้ง่ายและมีวงเงินกู้สูงขึ้น รวมทั้งแนวทาง asset warehousing เพื่อช่วยเหลือไม่ใช้ทรัพย์สินธุรกิจที่ยังมีศักยภาพต้องถูกยึดหรือปิดตัวลง ซึ่งรายละเอียดจะนำสู่การพิจารณาของคณะรัฐมนตรีในเร็ววันนี้
.....................................
กลุ่มประชาสัมพันธ์และเผยแพร่ สำนักโฆษก
วันพุธที่ 17 มีนาคม 2564
ห้ามพลาด!!PM Talk ตอนพิเศษ “นายกฯ รับการฉีดวัคซีนโควิด”
...
รอชมกันสด ๆ ได้เลยครับ กับบรรยากาศการฉีดวัคซีนโควิด-19 ของนายกรัฐมนตรี และรายการ PM Talk ที่ครั้งนี้ นายกรัฐมนตรีจะพูดคุยกับรองนายกรัฐมนตรี และ รมว.สาธารณสุข นายอนุทิน ชาญวีรกูล และ ศ.นพ.ยง ภู่วรวรรณ ถึงประเด็นวัคซีนโควิด-19 ของไทยในหลายแง่มุม โดยเฉพาะการสร้างความเชื่อมั่นให้กับประชาชนและต่างประเทศ
.
ติดตามกันได้ที่เฟซบุ๊กเพจไทยคู่ฟ้า...สดจากทำเนียบรัฐบาล วันอังคารที่ 16 มี.ค. 64 เวลา 08.30 น. เป็นต้นไป
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
วันอังคารที่ 9 มีนาคม 2564
กระทรวงเกษตรฯ จับมือ ทอท. ขับเคลื่อนโครงการรวมจุดตรวจด่านตรวจพืช
กระทรวงเกษตรฯ จับมือ ทอท. ขับเคลื่อนโครงการรวมจุดตรวจด่านตรวจพืช (One Stop Service) และโครงการศูนย์จัดเตรียมสินค้าเกษตรผ่านช่องทางพิเศษ (PPL) ยกระดับมาตรฐานตรวจสอบสินค้าเกษตรไทยสู่สากล
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังรับฟังแผนการดำเนินงานโครงการรวมจุดตรวจด่านตรวจพืช ท่าอากาศยานสุวรรณภูมิ (One Stop Service) และโครงการศูนย์จัดเตรียมสินค้าเกษตรผ่านช่องทางพิเศษ (Perishable Premium Lane) โดยมี นายนิตินัย ศิริสมรรถการ กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) เป็นผู้บรรยาย ว่าโครงการฯ ดังกล่าว เป็นความร่วมมือระหว่างกระทรวงเกษตรและสหกรณ์ และบริษัท ท่าอากาศยานไทย จำกัด (มหาชน) เพื่อเป็นการยกระดับมาตรฐานการตรวจสอบสินค้าเกษตรให้แก่ผู้ส่งออกและเกษตรกรของไทย จึงผลักดันให้มีการจัดตั้งศูนย์ตรวจสอบคุณภาพสินค้าการเกษตรก่อนส่งออก เป็นศูนย์กลางการกระจายสินค้าการเกษตรของภูมิภาคอาเซียนไปยังประเทศปลายทางได้อย่างมีมาตรฐานสากล อีกทั้งเป็นการสนับสนุนการส่งออกสินค้าภาคเกษตรเพิ่มมูลค่าประเภท พืช ผัก ผลไม้ ไปสู่ตลาดต่างประเทศ ซึ่งจะเป็นประโยชน์ในการส่งเสริมการขนส่งสินค้าทางอากาศและระบบโลจิสติกส์ในภาพรวมของประเทศ โดยในระยะแรกของโครงการฯ บริษัท ท่าอากาศยานไทย จำกัด (มหาชน) ได้จัดตั้งสถานที่สำหรับเตรียมสินค้าเกษตร และสินค้าเน่าเสียง่ายผ่านทางช่องทางพิเศษ (Perishable Premium Lane) และจัดเตรียมพื้นที่ให้บริการตรวจพืชแบบเบ็ดเสร็จ (One - Stop Service) ก่อนจะดำเนินโครงการศูนย์ตรวจสอบคุณภาพสินค้าก่อนส่งออก (Reshipment Inspection Center) ต่อไปในอนาคต
จากนั้น รัฐมนตรีช่วยว่าการกระทรวงเกษตรและสหกรณ์ ลงพื้นที่ชมสถานที่ปฏิบัติงานเจ้าหน้าที่ด่านตรวจพืชสุวรรณภูมิ ณ บริเวณอาคารขนถ่ายสินค้า บริษัท การบินไทย จำกัด (มหาชน) และเข้าเยี่ยมชมพื้นที่สำหรับจัดตั้งโครงการรวมจุดตรวจด่านตรวจพืช ท่าอากาศยานสุวรรณภูมิ และโครงการศูนย์จัดเตรียมสินค้าเกษตรผ่านช่องทางพิเศษ (Perishable Premium Lane) ณ อาคารคลังสินค้า 4 อีกทั้ง ได้มอบหมายให้กรมวิชาการเกษตร จัดทำแผนย้ายสถานที่ออกใบรับรองสุขอนามัยพืชและจุดตรวจสินค้าเกษตรก่อนการส่งออก ณ ด่านตรวจพืชท่าอากาศยานสุวรรณภูมิ เดิมมี 5 จุด มาไว้เป็นที่เดียวกัน เป็นระบบ One Stop Service โดย บริษัท ท่าอากาศยานไทย จำกัด (มหาชน) ได้จัดสรรพื้นที่และปรับปรุงพื้นที่เพื่อเตรียมให้บริการดังกล่าว คาดว่า บริษัท ท่าอากาศยานไทย จำกัด (มหาชน) จะส่งมอบอาคารที่ปรับปรุงแล้วเสร็จประมาณเดือนพฤศจิกายน 2564 และสามาถให้บริการผู้ส่งออกได้ปลายปี 2564
"ความร่วมมือในครั้งนี้ ถือเป็นการขับเคลื่อนนโยบายของกระทรวงเกษตรและสหกรณ์ ผลักดันการส่งออกสินค้าเกษตรของไทยไปยังประเทศต่างๆ ทั่วโลก จึงมอบนโยบายให้กรมวิชาการเกษตร พัฒนาระบบการบริการส่งออกสินค้าเกษตร โดยเฉพาะด่านตรวจพืชท่าอากาศยานสุวรรณภูมิ ซึ่งสินค้าเกษตรส่งออกส่วนใหญ่มีมูลค่าสูง ผู้ส่งออกต้องการบริการที่มีความรวดเร็ว เพื่อรักษาความสดของสินค้าให้ตรงตามความต้องการของผู้บริโภคในต่างประเทศ ซึ่งโครงการรวมจุดตรวจด่านตรวจพืช ท่าอากาศยานสุวรรณภูมิ (One Stop Service) และโครงการศูนย์จัดเตรียมสินค้าเกษตรผ่านช่องทางพิเศษ (Perishable Premium Lane) จะเป็นส่วนขับเคลื่อนสำคัญที่ทำให้ผู้ส่งออกสินค้าเกษตรของประเทศไทยสามารถแข่งขันในตลาดโลกได้” รมช.มนัญญา กล่าว
วันจันทร์ที่ 22 มีนาคม 2564
การป้องกันและแก้ไขปัญหาการตั้งครรภ์ในวัยรุ่น
วันเสาร์ที่ 20 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นอกจากนโยบายป้องกันปัญหาตั้งครรภ์ไม่พร้อมในวัยรุ่น ที่ให้วัยรุ่นอายุต่ำกว่า 20 ปี สามารถขอฝังยาคุมและห่วงอนามัยได้ฟรีที่สถานบริการของรัฐในสังกัด สปสช. ทุกแห่งทั่วประเทศ แล้ว ล่าสุด รัฐบาลได้อนุมัติหลักการร่างกฎกระทรวง กำหนดสิทธิในการป้องกันและแก้ไขปัญหาการตั้งครรภ์ในวัยรุ่นของราชการส่วนท้องถิ่น พ.ศ. ... ซึ่งมีสาระสำคัญคือ ให้ท้องถิ่นจัดสถานบริการอนามัยเจริญพันธุ์ เพื่อให้คำปรึกษาและแนะนำแก่วัยรุ่นในการป้องกันและแก้ไขปัญหาตั้งครรภ์ไม่พร้อม โดยรักษาความลับและความเป็นส่วนตัว พร้อมทั้งจัดให้มีสวัสดิการสังคม เช่น ฝึกอาชีพ พัฒนาร่างกายและจิตใจ ช่วยเหลือด้านกฎหมาย รวมถึงประสานหน่วยงานรัฐอื่นในการช่วยเหลือดูแลแม่วัยใสอย่างครอบคลุมทุกด้าน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 25 มีนาคม 2564
การรถไฟแห่งประเทศไทยพร้อมเปิดให้บริการเดินรถสายวงเวียนใหญ่ - มหาชัย และบ้านแหลม - แม่กลอง เต็มรูปแบบ 42 ขบวน เริ่ม 26 มีนาคม นี้ เป็นต้นไป
การรถไฟแห่งประเทศไทย (รฟท.) กระทรวงคมนาคม พร้อมเปิดให้บริการเดินรถเต็มรูปแบบในเส้นทางสายวงเวียนใหญ่ - มหาชัย จำนวน 34 ขบวน และบ้านแหลม-แม่กลอง 8 ขบวน รวม 42 ขบวน
การรถไฟแห่งประเทศไทย (รฟท.) กระทรวงคมนาคม พร้อมเปิดให้บริการเดินรถเต็มรูปแบบในเส้นทางสายวงเวียนใหญ่ - มหาชัย จำนวน 34 ขบวน และบ้านแหลม-แม่กลอง 8 ขบวน รวม 42 ขบวน หลังจากหยุดให้บริการไปชั่วคราวตามมาตรการเฝ้าระวังการแพร่ระบาดของโรคติดเชื้อไวรัส COVID-19
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า รฟท. พร้อมเปิดให้บริการเดินรถเต็มรูปแบบในเส้นทางสายวงเวียนใหญ่ - มหาชัย จำนวน 34 ขบวน และบ้านแหลม-แม่กลอง 8 ขบวน รวม 42 ขบวน หลังจากหยุดให้บริการไปชั่วคราวตามมาตรการเฝ้าระวังการแพร่ระบาดของโรคติดเชื้อไวรัส COVID-19 โดยจะเริ่มให้บริการได้ตั้งแต่วันที่ 26 มีนาคม 2564 เป็นต้นไป เพื่ออำนวยความสะดวก และรองรับการเดินทางของประชาชนที่คาดว่าจะมีจำนวนเพิ่มขึ้นหลังมีการผ่อนคลายมาตรการเฝ้าระวังฯ
นอกจากนี้ เพื่อเป็นการสร้างความมั่นใจในการให้บริการแก่ประชาชนผู้โดยสาร รฟท. ได้จัดการทำความสะอาดครั้งใหญ่หรือบิ๊กคลีนนิ่ง สถานีรถไฟ และจุดพักรถทุกแห่งที่อยู่ในสายวงเวียนใหญ่ - มหาชัย และบ้านแหลม - แม่กลอง รวมถึงทำความสะอาดภายในขบวนรถโดยสารทุกคันทุกขบวน ควบคู่กับการใช้มาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ตามนโยบายของกระทรวงคมนาคม และกรมการขนส่งทางรางอย่างเคร่งครัด ด้วยการกำหนดจุดคัดกรองวัดไข้ผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากาก การรักษาระยะห่าง Social Distancing พร้อมกับให้สแกนแอปพลิเคชัน ไทยชนะ ก่อนและหลังใช้บริการ แต่หากผู้โดยสารไม่สามารถใช้แอปพลิเคชันไทยชนะ ให้สามารถกรอกข้อมูลการเดินทางแทน
ทั้งนี้ ประชาชนที่ต้องการเดินทางโดยรถไฟ สามารถสำรองที่นั่งล่วงหน้า หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
วันพฤหัสบดีที่ 11 มีนาคม 2564
ทส. ยกทีม รวมใจ จิตอาสา บริจาคโลหิต "Give Blood Save Lives" เพื่อคุณภาพชีวิตที่ดีขึ้นในยุค New Normal
ทส. ยกทีม รวมใจ จิตอาสา บริจาคโลหิต "Give Blood Save Lives" เพื่อคุณภาพชีวิตที่ดีขึ้นในยุค New Normal
ทส. ยกทีม รวมใจ จิตอาสา บริจาคโลหิต "Give Blood Save Lives" เพื่อคุณภาพชีวิตที่ดีขึ้นในยุค New Normal
วันนี้ (11 มีนาคม 2564) เวลา 08.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้กำลังใจและนำคณะผู้บริหารระดับสูง บริจาคโลหิตโครงการกิจกรรม "รวมใจ ทส. จิตอาสา บริจาคโลหิต" Give Blood Save Lives" เนื่องในวันข้าราชการพลเรือน ประจำปี 2564 เพื่อคุณภาพชีวิตที่ดีขึ้นในยุค New Normal ณ ศูนย์บริการโลหิตแห่งชาติ สภากาชาดไทย ถ. อังรีดูนังต์ กรุงเทพมหานคร
ทั้งนี้ กระทรวงทรัพยากรธรรมชาติและสิ่งแวดล้อม ขอเชิญชวนข้าราชการ พนักงาน เจ้าหน้าที่ในสังกัดกระทรวงฯ ที่มีสุขภาพดี แข็งแรง ร่วมบริจาคโลหิตเพื่อสำรองโลหิตไว้แจกจ่ายให้กับผู้ป่วยทั่วประเทศตามโรงพยาบาลต่างๆ ในวันที่ 12 มีนาคม 2564 โดยในส่วนกลาง สามารถบริจาคได้ที่อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม ตั้งแต่เวลา 09.00 -​15.00 น.และในส่วนภูมิภาคบริจาคโลหิตได้ที่ ภาคบริการโลหิตแห่งชาติ 12 แห่ง ได้แก่ จังหวัดลพบุรี ชลบุรี ราชบุรี นครราชสีมา ขอนแก่น อุบลราชธานี นครสวรรค์ พิษณุโลก เชียงใหม่ นครศรีธรรมราช (ทุ่งสง) สงขลา และภูเก็ต
วันพุธที่ 24 มีนาคม 2564
ดีอีเอส ขายความสำเร็จพัฒนาแอปหนุนการพัฒนาทุกมิติเวที WSIS Forum 2021
ดีอีเอส ขายความสำเร็จพัฒนาแอปหนุนการพัฒนาทุกมิติเวที WSIS Forum 2021
“เนวินธุ์”ผู้ช่วยรัฐมนตรีประจำกระทรวงดิจิทัลฯร่วมเวทีWSIS Forum 2021ผ่านระบบประชุมออนไลน์นำเสนอความสำเร็จประเทศไทยพัฒนาแอปหนุนดิจิทัลขับเคลื่อนในทุกมิติและจัดการสถานการณ์โควิด-19ปลื้มโครงการศูนย์ดิจิทัลชุมชนฝ่าด่านกว่าพันโครงการจากทั่วโลกเข้าท้าชิงรางวัลWSIS Prize 2021
นายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวานนี้(23มีนาคม2564)ได้เข้าร่วมการประชุมWorld Summit on the Information Society Forum (WSIS) 2021ของสหภาพโทรคมนาคมระหว่างประเทศ(ITU) ซึ่งจัดขึ้นในรูปแบบออนไลน์โดยหัวข้อหลักของการประชุมปีนี้คือ“ICTs for Inclusive Resilient and Sustainable Societies and Economiesโดยในฐานะผู้แทนจากประเทศไทยได้ร่วมกล่าวถ้อยแถลงในช่วงHigh-level Policy Sessionsซึ่งกำหนดหัวข้อไว้14หัวข้อให้ประเทศสมาชิกเลือกนำเสนอตามความสนใจ
สำหรับหัวข้อที่กระทรวงฯนำเสนอคือICT Applications and Services ซึ่งเกี่ยวข้องกับนโยบายของไทยในการส่งเสริมการพัฒนาและการใช้แอปพลิเคชันและการให้บริการด้านICTและดิจิทัลเพื่อพัฒนาบริการภาครัฐภาคเอกชนและยกระดับคุณภาพชีวิตของประชาชน
“เรานำเสนอเกี่ยวกับการขับเคลื่อนแผนยุทธศาสตร์ชาติ 20ปีและแผนพัฒนาเศรษฐกิจดิจิทัลและสังคมที่ส่งเสริมให้เกิดการพัฒนาแอปและการให้บริการด้านICTและดิจิทัลอาทิการสนับสนุนผู้ประกอบการดิจิทัลเข้าถึงแหล่งเงินทุนผ่านโครงการและกิจกรรมต่างๆการพัฒนาระบบคลาวด์กลางภาครัฐ(GDCC) การจัดตั้งสถาบันส่งเสริมการวิเคราะห์และบริหารข้อมูลขนาดใหญ่ภาครัฐ(GBDi)รวมทั้งการใช้แอปพลิเคชันบนมือถือได้แก่หมอชนะและThailand Plusเพื่อใช้ในการบริหารจัดการสถานการณ์โควิด-19”นายเนวินธุ์กล่าว
นอกจากนี้ประเทศไทยยังสนอให้ITUและประเทศสมาชิกร่วมมือกันเพื่อส่งเสริมการใช้ประโยชน์จากเทคโนโลยีและแอปพลิเคชั่นต่างๆการลดช่อว่างทางดิจิทัลเพื่อนำไปสู่การบรรลุเป้าหมายการพัฒนาที่ยั่งยืน(SDG)ไปด้วยกัน
ทั้งนี้WSIS Forumเป็นการประชุมระดับโลกในกรอบสหประชาชาติสำหรับผู้มีพันธกิจเกี่ยวข้องกับงานด้านเทคโนโลยีสารสนเทศและการสื่อสาร(ICT)เพื่อการพัฒนาและเป็นเวทีสำหรับการแลกเปลี่ยนข้อมูลการสร้างและพัฒนาองค์ความรู้และแลกเปลี่ยนแนวปฏิบัติที่เป็นเลิศรวมถึงการกำหนดแนวทางการพัฒนาและสร้างเครือข่ายในการทำงานร่วมกันโดยมีผู้แทนระดับสูงจากภาครัฐภาคเอกชนของประเทศสมาชิกITUและองค์การระหว่างประเทศเข้าร่วมอาทิรัฐมนตรีด้านICTและดิจิทัลจากประเทศโปแลนด์และโปรตุเกสวุฒิสภาจากประเทศบาร์เบโดสและผู้แทนจากInternet Society Foundation
นายเนวินธุ์กล่าวว่าในปีนี้โครงการศูนย์ดิจิทัลชุมชน(Digital Community Center Project)ของประเทศไทยยังเป็นโครงการหนึ่งเดียวของไทยที่ได้รับคัดเลือกให้ติด1ใน360โครงการที่เข้ารอบจากทั้งหมด1,270โครงการทั่วโลกและถูกเสนอเป็น1ใน20โครงการในหมวดสังคมและจริยธรรมของเทคโนโลยีสารสนเทศ(Ethical Dimensions of the Information Society)ที่จะเข้าไปร่วมชิงรางวัลWSIS Prize 2021
ดังนั้นอยากเชิญชวนให้คนไทยช่วยกันร่วมโหวตสนับสนุนโครงการศูนย์ดิจิทัลชุมชน(Digital Community Center Project)เพื่อคว้ารางวัลระดับโลกWSIS Prize 2021โดยโครงการที่ได้รับคะแนนโหวตสูงสุด5อันดับในแต่ละหมวดจะผ่านเข้าไปในรอบการคัดเลือกต่อไปสามารถร่วมโหวตออนไลน์ตั้งแต่วันนี้- 31มี.ค. 64คลิกเข้าไปที่https://qrgo.page.link/iSMF4เพื่อดูรายละเอียดในไฟล์คู่มือการโหวตลงคะแนนเสียง
****************
วันศุกร์ที่ 19 มีนาคม 2564
รมข.ธรรมนัส ลงพื้นที่ตรวจติดตาม การสร้างโครงการประตูระบายน้ำเขาชนกัน จังหวัดนครสวรรค์
รมข.ธรรมนัส ลงพื้นที่ตรวจติดตาม การสร้างโครงการประตูระบายน้ำเขาชนกัน จังหวัดนครสวรรค์ แก้ปัญหาการขาดแคลนน้ำในช่วงฤดูแล้ง และช่วยบรรเทาอุทกภัยที่เกิดขึ้นเป็นประจำทุกปี
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง ลงพื้นที่ตรวจติดตามการสร้างโครงการประตูระบายน้ำเขาชนกัน จังหวัดนครสวรรค์ ณ โครงการประตูระบายน้ำเขาชนกัน อ.แม่วงก์ จ.นครสวรรค์ ว่า โครงการประตูระบายน้ำเขาชนกัน เป็นการก่อสร้างประตูระบายน้ำ และอาคารประกอบพร้อมส่วนประกอบอื่น มีประตูระบายน้ำขนาด 7 ช่อง พื้นที่รับประโยชน์ 10,000 ไร่ เพื่อสนับสนุนด้านการเกษตร ด้านอุปโภคบริโภค และบรรเทาปัญหาอุทกภัย
จากการที่ลุ่มน้ำสะแกกรังประสบปัญหาการขาดแคลนน้ำทั้งการอุปโภคบริโภค และการเพาะปลูกในเขตอ.แม่วงก์ อ.แม่เปิ่น อ.ลาดยาว จ.นครสวรรค์ และอ.สว่างอารมณ์ อ.ทัพทัน อ.เมือง จ.อุทัยธานี รวมทั้งปัญหาน้ำท่วมตอนล่าง และพื้นที่ลุ่มริมลำน้ำในเขต อ.ลาดยาว อ.ชุมตำบง จ.นครสวรรค์ และอ.ทัพทัน อ.สว่างอารมณ์ จ.อุทัยธานี ทั้งนี้พื้นที่ประสบปัญหาส่วนใหญ่ จะอยู่ในพื้นที่ลุ่มแม่น้ำวงก์และสะแกกรังตอนล่าง เนื่องจากยังไม่มีที่เก็บกักน้ำเพียงพอในการเก็บกักน้ำหลากในฤดูฝน เพื่อนำมาใช้ในช่วงฤดูแล้ง และเหตุการณ์อุกทกภัย ที่จะสร้างความเสียหายต่อทรัพย์สินและผลผลิตทางการเกษตรของประชาชนอย่างมากเป็นประจำทุกปี และมีแนวโน้มมากขึ้นในอนาคต ก่อให้เกิดความเสียหายมากและกว้างขว้างในทุกภาคส่วน โดยเฉพาะอุทกภัยในปี 2554 และเหตุการณ์ภัยแล้ง 2558 สร้างความเสียหายให้กับพื้นที่เกษตรกรรม ชุมชนที่อยู่อาศัย พาณิชยกรรม และการท่องเที่ยว
ร้อยเอก ธรรมนัส กล่าวว่า จากโครงการประตูระบายน้ำเขาชนกันนี้ จะทำให้เกิดผลประโยชน์ ทั้งทางด้านการเกษตร เนื่องมาจากการเพิ่มขึ้นของผลผลิต ที่เกิดจากการมีน้ำใช้อย่างเพียงพอ และเปลี่ยนแปลงการปลูกพืชที่สร้างรายได้แก่ครัวเรือนในฤดูแล้ง ช่วยบรรเทาอุทกภัยในพื้นที่อำเภอลาดยาว จังหวัดนครสวรรค์ ประชาชนในพื้นที่จะมีน้ำอุปโภค – บริโภค อย่างเพียงพอ
วันจันทร์ที่ 8 มีนาคม 2564
รัฐบาลเตรียมระบบดูแลประชาชนหลังรับวัคซีนโควิด-19
วันเสาร์ที่ 6 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
วัคซีนโควิด-19 คล้ายกับวัคซีนโรคอื่นๆ ที่ผู้รับวัคซีนอาจเกิดอาการข้างเคียงไม่พึงประสงค์ขึ้นได้ รัฐบาลจึงเตรียมระบบรองรับเพื่อดูแลประชาชนตั้งแต่หลังการฉีด โดยให้พักสังเกตอาการที่โรงพยาบาล 30 นาที หลังจากนั้นมีระบบไลน์ “หมอพร้อม” และเจ้าหน้าที่โรงพยาบาลคอยติดตามอาการในวันที่ 1, 7 และ 30 ในภาพรวมของไทย มีผู้ที่รับวัคซีนไปแล้วกว่า 13,000 คน และเกิดอาการไม่พึงประสงค์ เช่น มีไข้ ปวดเมื่อยเนื้อตัว แน่นหน้าอก คิดเป็นสัดส่วนน้อยกว่าร้อยละ 0.01 และหายได้เองภายใน 2 วัน ส่วนอาการข้างเคียงรุนแรง เช่น มีไข้สูง ผื่นขึ้นทั้งตัว ปวดศรีษะรุนแรง หายใจลำบาก หรือชัก มีโอกาสเกิดน้อยกว่า 1 ในล้านโดส โดยสามารถติดต่อในกรณีฉุกเฉินได้ที่สายด่วน 1669
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 4 มีนาคม 2564
เลขานุการรัฐมนตรีว่าการกระทรวงยุติธรรม รับหนังสือจากประชาชนตำบลบางคลาน ขอให้ตรวจสอบการทำงานของรักษาการเจ้าอาวาสวัดหลวงพ่อเงินบางคลาน จังหวัดพิจิตร หวั่นกระทบความมั่นคงทางศาสนา
ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม รับหนังสือร้องเรียนจากนายกิตติศักดิ์ รัตนวราหะ สมาชิกวุฒิสภา และกลุ่มประชาชนในพื้นที่ตำบลบางคลาน อำเภอโพทะเล จังหวัดพิจิตร
ในวันอังคารที่ ๒ มีนาคม ๒๕๖๔ เวลา ๑๐.๐๐ น.
ณ ศูนย์บริการประชาชน สํานักงานปลัดสํานักนายกรัฐมนตรี เขตดุสิต กรุงเทพฯ
ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
รับหนังสือร้องเรียนจากนายกิตติศักดิ์ รัตนวราหะ สมาชิกวุฒิสภา
และกลุ่มประชาชนในพื้นที่ตำบลบางคลาน อำเภอโพทะเล จังหวัดพิจิตร
โดยมี นายสุภรณ์ อัตถาวงศ์ ผู้ช่วยรัฐมนตรีประจำนายกรัฐมนตรี
พร้อมด้วยนายธนกร วังบุญคงชนะ เลขานุการรัฐมนตรีประจำสำนักนายกรัฐมนตรี เข้าร่วมหารือ
เพื่อร้องเรียนและขอให้นายกรัฐมนตรีพิจารณาเกี่ยวกับการคัดค้านการแต่งตั้งพระครูพิสุทธิวรากร
เป็นผู้รักษาการเจ้าอาวาส วัดหิรัญญาราม (วัดหลวงพ่อเงินบางคลาน) ตำบลบางคลาน อำเภอโพทะเล จังหวัดพิจิตร
เนื่องจากเห็นว่าการแต่งตั้งดังกล่าวไม่มีความเหมาะสม ถูกต้อง ชอบธรรมตามระเบียบและกฎหมาย
รวมทั้งมีเจตนาเอื้อประโยชน์ให้แก่ตนเองและพวกพ้อง
ซึ่งเป็นการใช้อำนาจหน้าที่โดยมิชอบอันเป็นการกระทบต่อความมั่นคงทางศาสนา
รวมทั้งขอให้กระทรวงยุติธรรม มอบหมายกรมคุ้มครองสิทธิและเสรีภาพ
ให้ความช่วยเหลือชาวบ้านที่ถูกฟ้องดำเนินคดี
โดยเลขานุการรัฐมนตรีว่าการกระทรวงยุติธรรม ได้สั่งการให้กรมคุ้มครองสิทธิและเสรีภาพ และกรมสอบสวนคดีพิเศษ
ตรวจสอบหาข้อเท็จจริงและให้ความเป็นธรรมกับทุกฝ่าย
วันพฤหัสบดีที่ 18 มีนาคม 2564
นายกฯ รำลึก “วันท้องถิ่นไทย" ย้ำแนวทาง “รวมไทยสร้างชาติ”
นายกฯ รำลึก “วันท้องถิ่นไทย" ย้ำแนวทาง “รวมไทยสร้างชาติ”
เมื่อวันที่ 18 มี.ค.64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม รำลึกถึง “วันท้องถิ่นไทย” ซึ่งตรงกับวันที่ 18 มี.ค.ของทุกปี เพื่อรำลึกถึงพระมหากรุณาธิคุณแห่งพระบาทสมเด็จพระจุลจอมเกล้าเจ้าอยู่หัว ที่ได้ทรงมีพระบรมราชโองการให้ยกฐานะตำบลท่าฉลอม ขึ้นเป็นสุขาภิบาลท่าฉลอม เมื่อวันที่ 18 มี.ค. 2448 ถือเป็นปฐมบทแห่งการปกครองท้องถิ่นไทย และเป็นรากฐานการปกครองระบอบประชาธิปไตยในระดับท้องถิ่น โดยเป็นแนวทางการพัฒนาท้องถิ่นในเวลาต่อมา
น.ส.ไตรศุลี กล่าวว่า นายกรัฐมนตรี ย้ำถึงแนวทางการทำงาน “รวมไทยสร้างชาติ” โดยการมีส่วนร่วมของทุกภาคส่วน ซึ่งองค์กรปกครองส่วนท้องถิ่นมีส่วนสำคัญในการพัฒนาแต่ละพื้นที่ เพื่อแก้ไขปัญหาความเดือดร้อนของประชาชน ที่สำคัญองค์กรปกครองส่วนท้องถิ่นยังมีบทบาทสำคัญในการพัฒนาชีวิตความเป็นอยู่ และดูแลทุกข์สุขของประชาชน ดังจะเห็นได้ชัดเจนในช่วงสถานการณ์การแพร่ระบาดของโรคโควิด-19 ที่ท้องถิ่นมีส่วนสำคัญในการบริหารจัดการ สร้างความเข้าใจต่อประชาชน จนสามารถช่วยให้สถานการณ์การติดเชื้อในประเทศไทยลดลงตามลำดับ
น.ส.ไตรศุลี กล่าวว่า นอกจากนี้ นายกรัฐมนตรี ยังย้ำถึงนโยบายของรัฐบาลในการพัฒนาพื้นที่เศรษฐกิจและการกระจายความเจริญสู่ภูมิภาค เพื่อสร้างโอกาสการพัฒนาทั้งด้านเศรษฐกิจและสังคม ลดความเหลื่อมล้ำ ลดการกระจุกตัวของประชากรในเมืองใหญ่ โดยการสร้างสังคมชนบทให้เป็นสังคมเมืองที่สงบสุข แก้ไขปัญหาการย้ายถิ่นฐานของประชากร พร้อมเพิ่มการมีส่วนร่วมของประชาชนเพื่อกำหนดทิศทางการพัฒนาพื้นที่ด้วยตัวเอง นอกจากนี้ การกระจายอำนาจ ยังถูกกำหนดเป็น 1 ใน 7 ประเด็นที่หน่วยงานต่าง ๆ จะต้องบูรณาการร่วมกันเพื่อขับเคลื่อนการปฏิรูปให้เกิดผลเป็นรูปธรรม ตามแผนการปฏิรูประเทศ (ฉบับปรับปรุง) อีกด้วย
วันอังคารที่ 2 มีนาคม 2564
เปิดสถิติ คนไทยใช้บริการจัดหางานกับหน่วยงานรัฐพุ่ง 50%
...
การให้บริการจัดหางาน
ถือเป็นอีกหนึ่งนโยบายของรัฐบาล
เพื่อส่งเสริมการมีงานทำให้แก่ประชาชนที่ต้องการหางานทำ
หรือต้องการเปลี่ยนงาน มีอาชีพ มีรายได้ที่เหมาะสม
นายจ้าง/สถานประกอบการที่ประสงค์รับคนเข้าทำงาน
สามารถเข้าถึงข้อมูลและบริการของกรมการจัดหางาน
โดยไม่ต้องเสียค่าใช้จ่ายแต่อย่างใด
.
โดยมีช่องทางการให้บริการหลากหลาย ทั้งระบบออนไลน์
ที่เว็บไซต์ smartjob.doe.go.th หรือ www.ไทยมีงานทำ .com
รวมถึงการให้บริการ ณ สำนักงานจัดหางานจังหวัดทั่วประเทศ
และสำนักงานจัดหางานกรุงเทพมหานครพื้นที่ 1 - 10
.
ล่าสุด กระทรวงแรงงาน เปิดเผยสถิติการใช้บริการจัดหางาน
ในช่วง ต.ค. 63 – ม.ค. 64 พบว่า
มีผู้ใช้บริการจัดหางาน ณ สำนักงานฯ และผ่านเว็บไซต์เพิ่มมากขึ้น ดังนี้
.
• มีผู้ลงทะเบียนสมัครงาน 67,017 คน
เพิ่มขึ้นจากช่วงเดียวกันของปีก่อน ร้อยละ 56
• นายจ้าง/สถานประกอบการ ประกาศตำแหน่งงานว่าง 111,451 อัตรา
เพิ่มขึ้นจากช่วงเดียวกันของปีก่อน ร้อยละ 26
• มีผู้สมัครงานได้รับการบรรจุงาน 107,492 คน
เพิ่มขึ้นจากช่วงเดียวกันของปีก่อน ร้อยละ 33
.
โดยในเดือนม.ค. 64 ที่ผ่านมา
มีผู้สมัครงานได้รับการบรรจุงาน 22,887 คน
.
ถือเป็นอีกเรื่องดี ๆ ที่นอกจากนายจ้าง
จะได้คนทำงานที่มีคุณสมบัติตรงความต้องการแล้ว
ผู้สมัครงานยังมีโอกาสได้งานที่เร็วขึ้น
ช่วยลดระยะเวลา และค่าใช้จ่ายต่าง ๆ อีกด้วย
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
วันศุกร์ที่ 12 มีนาคม 2564
โครงการจ้างงานเด็กจบใหม่
วันศุกร์ที่ 12 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าโครงการจ้างงานเด็กจบใหม่ หรือ Co-Payment เพื่อบรรเทาปัญหาการว่างงานซึ่งเป็นผลกระทบจากการระบาดของโรคโควิด-19 โดยอุดหนุนค่าจ้างให้ไม่เกินร้อยละ 50 ของค่าจ้างที่นายจ้างและลูกจ้างตกลงกัน สำหรับวุฒิ ป.ตรี ไม่เกิน 7,500 บาท/เดือน ปวส. 5,750 บาท/เดือน ปวช. 4,700 บาท/เดือน และ ม.6 ไม่เกิน 4,345 บาท/เดือน ปัจจุบันมีผู้ประกอบการเข้าร่วมโครงการแล้วกว่า 9,600 ราย มีตำแหน่งงานทั้งหมดกว่า 128,000 อัตรา โดยผู้ที่จะเข้าร่วมโครงการจะต้องมีสัญชาติไทย และจบ ม.6 – ปริญญาตรี ในปีการศึกษา 2562 และ 2563 สนใจสมัครเข้าร่วมโครงการได้ที่ www.จ้างงานเด็กจบใหม่.com หรือติดต่อสำนักงานจัดหางานจังหวัดทุกแห่งทั่วประเทศ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 1 มีนาคม 2564
ไฟเขียว! ร่างกฎหมายตรวจสอบการใช้เงิน - ภาษี เอ็นจีโอ
...
ปัจจุบันในประเทศไทยมีการจัดตั้งองค์กรที่ไม่แสวงหารายได้
หรือกำไรมาแบ่งปันกัน (NGO) เป็นจำนวนมาก
ซึ่งมีการจดทะเบียนถูกต้องเพียง 87 องค์กร
ทำให้การกำกับดูแลของรัฐไม่ทั่วถึง
และมีหลายองค์กรที่อ้างว่าเป็นองค์กรที่ไม่แสวงหารายได้
แต่ไม่ได้ทำตามวัตถุประสงค์ขององค์กร
เพื่อสาธารณะประโยชน์ และมีความไม่โปร่งใสเกิดขึ้น
.
เพื่อให้การดำเนินการเป็นไปอย่างโปร่งใส ตรวจสอบได้
เกิดประโยชน์ต่อประชาชนและประเทศอย่างแท้จริง
ครม. ได้เห็นชอบให้มีกฎหมายกลางเพื่อกำกับดูแล
และกำหนดให้องค์กร NGO ต้องดำเนินการ ดังนี้
.
1. จดแจ้งการเป็นองค์กรที่ไม่แสวงหารายได้ฯ กับกรมการปกครอง
2. เปิดเผยแหล่งที่มาและจำนวนของเงินหรือทรัพย์สินที่ใช้ดำเนินกิจกรรมในแต่ละปี และต้องยื่นแบบรายการภาษีเงินได้ทุกปี
3. เสนอรายงานการสอบบัญชี ต่อผู้รับจดแจ้งภายใน 60 วัน
นับแต่วันสิ้นปีบัญชี และให้ผู้รับจดแจ้งเผยแพร่ต่อสาธารณะ
4. กำหนดให้องค์กรที่ไม่แสวงหารายได้ฯ จะรับเงิน
หรือทรัพย์สินจากบุคคลธรรมดา นิติบุคคล หรือคณะบุคคล
ที่ไม่มีสัญชาติไทย หรือไม่ได้จดทะเบียนจัดตั้งในไทย
มาใช้ในการดำเนินกิจกรรมในไทยได้เฉพาะกิจกรรม
ที่กฎหมายกำหนด
.
ร่างกฎหมายดังกล่าวจะช่วยส่งเสริมและกำกับดูแล
องค์กรไม่แสวงหารายได้ฯ ให้ดำเนินการอย่างโปร่งใส
ตรวจสอบได้ และบรรลุวัตถุประสงค์ร่วมกันพัฒนาประเทศ
และสาธารณะประโยชน์ แต่ไม่ใช่การจำกัดสิทธิเสรีภาพ
ขององค์กรแต่อย่างใด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 24 มีนาคม 2564
เปิดจองแล้ว ! เคหะสุขประชา บ้านเช่า สำหรับผู้มีรายได้น้อย
...
ข่าวดีสำหรับผู้มีรายได้น้อย หรือผู้ประสบปัญหาทางเศรษฐกิจและกำลังมองหาบ้านเช่าราคาย่อมเยา วันนี้ “บ้านเคหะสุขประชา” เปิดให้จองแล้วครับ ถือเป็นพื้นที่แห่งโอกาสให้ผู้มีรายได้น้อยมีบ้านที่สะอาด ปลอดภัย ท่ามกลางสิ่งแวดล้อมที่ดี โดยระยะแรกนำร่องที่ย่าน ฉลองกรุง และร่มเกล้า ในราคาเริ่มต้นเพียง 1,500 บาทต่อเดือน ผู้สนใจลงทะเบียนจองได้ตั้งแต่วันนี้ – 30 มี.ค.64 ทางเว็บไซต์ โครงการบ้านเคหะสุขประชา
.
ลักษณะเป็นบ้านชั้นเดียว และบ้านแฝด 2 ชั้น มี 4 แบบ ได้แก่ แบบ X สำหรับผู้สูงอายุและผู้พิการ ขนาด 30 ตร.ม. ค่าเช่า 1,500 บาท/เดือน แบบ A สำหรับคนโสด อยู่คนเดียว ขนาด 30 ตร.ม. ค่าเช่า 2,000 บาท/เดือน แบบ B สำหรับครอบครัว ขนาด 40 ตร.ม. ค่าเช่า 2,500 บาท/เดือน และแบบ C สำหรับครอบครัว ขนาด 50 ตร.ม. ค่าเช่า 3,000 บาท/เดือน
.
คุณสมบัติผู้จอง คือ สัญชาติไทย ประสบปัญหาเศรษฐกิจจากสถานการณ์โควิด-19 เช่น ถูกเลิกจ้าง ย้ายถิ่นฐาน รายได้ลดลง เป็นต้น หรือ เป็นผู้ว่างงาน ครอบครัวเลี้ยงเดี่ยว คนพิการ ผู้สูงอายุ ถูกไล่รื้อเวนคืน ข้าราชการเกษียณ บรรลุนิติภาวะแล้ว และมีรายได้ไม่เกิน 30,000 บาท/เดือน/ครัวเรือน
.
ที่ว่าเป็นพื้นที่แห่งโอกาส คือ นอกจากจะได้เช่าบ้านในราคาถูกมากแล้ว ทางโครงการบ้านเคหะสุขประชา ยังได้จัดสรรพื้นที่ของโครงการตามแนวคิด ทฤษฎีใหม่ และเศรษฐกิจพอเพียง เพื่อสร้างอาชีพให้แก่ผู้อาศัย ให้มีรายได้เลี้ยงตนเองได้อย่างมั่นคงและยั่งยืนอีกด้วย สอบถามเพิ่มเติมได้ที่ การเคหะแห่งชาติ
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ตั้งเป้า! พัฒนาร้านค้าปลีกสู่ “สมาร์ทโชวห่วย” 3,500 ร้านทั่วไทย
เช็กเงื่อนไขใหม่ 'เราเที่ยวด้วยกัน เฟส 3' คุมเข้มทุจริต
เห็นชอบ! ทุน สควค. สร้างครูวิทย์ ระยะ 4 เสริมกำลังพัฒนาประเทศ
ปรับกฎหมาย “ข้อมูลข่าวสารราชการ” หนุนประชาชนร่วมตรวจสอบภาครัฐ
เสนอต้มยำกุ้ง ขึ้นทะเบียนมรดกวัฒนธรรมที่จับต้องไม่ได้ของมนุษยชาติ
วันพฤหัสบดีที่ 18 มีนาคม 2564
ชี้แจงเร่งรัดการดำเนินงานตามนโยบายและโครงการสำคัญของกระทรวงเกษตรและสหกรณ์
รองปลัด ประยูร ประชุมชี้แจงเร่งรัดการดำเนินงานตามนโยบายและโครงการสำคัญของกระทรวงเกษตรและสหกรณ์ ประจำปีงบประมาณ พ.ศ. 2564 ภาคเหนือตอนล่าง จำนวน 9 จังหวัด
วันพฤหัสบดีที่18มีนาคม2564นายประยูรอินสกุลรองปลัดกระทรวงเกษตรและสหกรณ์เป็นประธานการประชุมชี้แจงเร่งรัดการดำเนินงานตามนโยบายและโครงการสำคัญของกระทรวงเกษตรและสหกรณ์ประจำปีงบประมาณพ.ศ. 2564ภาคเหนือตอนล่างจำนวน9จังหวัดครั้งที่2/2564ณห้องประชุมสำนักงานชลประทานที่3จังหวัดพิษณุโลกผู้เข้าร่วมประชุมประกอบด้วยผู้แทนจากสำนักงานเกษตรและสหกรณ์จังหวัด(พิษณุโลกสุโขทัยเพชรบูรณ์ตากอุตรดิตถ์พิจิตรนครสวรรค์กำแพงเพชรอุทัยธานี)และหน่วยงานภายใต้การกำกับดูแลในจังหวัดพิษณุโลก(สำนักงานชลประทานที่3จังหวัดพิษณุโลกสำนักงานพัฒนาที่ดินเขต8สถานีพัฒนาที่ดินพิษณุโลกสำนักงานการปฏิรูปที่ดินจังหวัดพิษณุโลกศูนย์ปฏิบัติการฝนหลวงภาคเหนือตอนล่างการยางแห่งประเทศไทยจังหวัดพิษณุโลก)
การประชุมครั้งนี้รองปลัดฯได้รับทราบปัญหาและอุปสรรคในการดำเนินงานในพื้นที่และได้ให้ข้อเสนอแนะ/แนวทางในการขับเคลื่อน5ยุทธศาสตร์และ15แนวทางนโยบายหลักของดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์และงานตามภารกิจสำคัญของกระทรวงเกษตรและสหกรณ์ประกอบด้วย1)โครงการ1ตำบล1กลุ่มเกษตรทฤษฎีใหม่2)การประกันรายได้ของเกษตรกรผู้ปลูกข้าวยางพารามันสำปะหลังปาล์มน้ำมันและข้าวโพดเลี้ยงสัตว์3)การเพิ่มประสิทธิภาพการบริหารจัดการและแก้ไขปัญหาภัยพิบัติด้านการเกษตร4)แผนแม่บทประเด็นการเกษตรเกษตรปลอดภัยเกษตรกรรมยั่งยืนและ5)แผนการดำเนินการป้องกันแก้ไขปัญหาผลไม้ภาคเหนือ
วันพุธที่ 3 มีนาคม 2564
ก.สาธารณสุข แจงการฉีดวัคซีนโควิด-19  เป็นการฉีดให้กลุ่มเป้าหมายที่อยู่ในเงื่อนไข และเจ้าหน้าที่อื่นที่มีโอกาสสัมผัสผู้ติดเชื้อโควิด 19
กระทรวงสาธารณสุข แจงการฉีดวัคซีนโควิด-19  เป็นการฉีดให้กลุ่มเป้าหมายที่อยู่ในเงื่อนไข และเจ้าหน้าที่อื่นที่มีโอกาสสัมผัสผู้ติดเชื้อโควิด 19
เมื่อวันที่ 2 มีนาคม 2564 นายแพทย์โอภาส การย์กวินพงศ์ อธิบดีกรมควบคุมโรค กระทรวงสาธารณสุข ชี้แจงกรณีมีการวิจารณ์การฉีดวัคซีนให้บุคคล VIP ที่ไม่อยู่ในเงื่อนไขการได้รับวัคซีนกลุ่มแรก ที่จังหวัดเชียงใหม่ว่า เป็นการฉีดให้กับกลุ่มเป้าหมาย ที่เป็นเจ้าหน้าที่อื่น ๆ มีโอกาสสัมผัสผู้ติดเชื้อโควิด 19 เช่น ฝ่ายปกครอง ทหาร ตำรวจ ไม่มีใครเป็นวีไอพี ทุกคนที่ฉีดเป็นไปตามเกณฑ์ของทีมแพทย์ และเป็นรายชื่อที่ระบุให้มาฉีดตามนัด โดยกระทรวงสาธารณสุข ได้จัดส่งวัคซีนให้จังหวัดเชียงใหม่จำนวน 3,500 โดส ซึ่งคณะกรรมการโรคติดต่อจังหวัดเชียงใหม่ ได้เห็นชอบแผนการฉีดวัคซีน รอบแรก 1 มีนาคม 2564 ให้กับ 1,750 คน แบ่งเป็น บุคลากรทางการแพทย์ ทั้งรัฐและเอกชน 1,450 คน และอีก 300 คน เป็นเจ้าหน้าที่ที่เกี่ยวข้อง ได้แก่ หัวหน้าส่วนงานที่เสี่ยง ฝ่ายปกครอง ประธานสื่อมวลชน นายกสมาคมที่เกี่ยวข้องกับการท่องเที่ยว สมาคม อสม.เชียงใหม่ องค์กรปกครองส่วนท้องถิ่น และประชาชนที่เกี่ยวข้องกับการท่องเที่ยว ทั้งนี้ การฉีดวันแรกที่ รพ.นครพิงค์ จ.เชียงใหม่ เนื่องจากระบบการลงทะเบียนขัดข้อง รวมทั้งบุคลากรทางการแพทย์ฯ บางคนยังไม่มั่นใจ จึงแสดงความจำนงฉีดวันแรกค่อนข้างน้อย แต่ต่อมามีความมั่นใจมากขึ้น จึงมีการติดต่อขอฉีดวัคซีนเพิ่มขึ้น ทำให้เกิดความขัดข้องบางประการ ยืนยันทุกอย่างดำเนินไปตามหลักเกณฑ์ อย่างไรก็ตามกรณีดังกล่าว ปลัดกระทรวงสาธารณสุขได้สั่งตั้งคณะกรรมการฯ ตรวจสอบข้อเท็จจริงโดยละเอียดด้วยแล้ว
------------------
วันอังคารที่ 16 มีนาคม 2564
กรมทางหลวงชนบทสนับสนุนทางเข้าโครงการหลวงดอยอินทนนท์ จังหวัดเชียงใหม่ ส่งเสริมการท่องเที่ยว อำนวยความสะดวกปลอดภัยแก่ประชาชน
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนสายแยกทางหลวงแผ่นดินหมายเลข 1009 - บ้านขุนยะ อำเภอจอมทอง จังหวัดเชียงใหม่ สนับสนุนพื้นที่เข้าโครงการหลวงดอยอินทนนท์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนสายแยกทางหลวงแผ่นดินหมายเลข 1009 - บ้านขุนยะ อำเภอจอมทอง จังหวัดเชียงใหม่ สนับสนุนพื้นที่เข้าโครงการหลวงดอยอินทนนท์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาคุณภาพชีวิตของประชาชนในพื้นที่และอำนวยความสะดวกปลอดภัยในการขนส่งผลิตผลทางเกษตรได้ทุกฤดู อีกทั้งยังเป็นการส่งเสริมการท่องเที่ยวเชิงธรรมชาติให้สามารถเข้าสู่พื้นที่โครงการหลวงดอยอินทนนท์ได้อย่างสะดวก รวดเร็ว ปลอดภัย รวมถึงสามารถใช้เป็นเส้นทางเข้าสู่ศูนย์พัฒนาโครงการหลวงห้วยส้มป่อย และโครงการฟาร์มตัวอย่างตามพระราชดำริบ้านขุนแตะได้อีกเส้นทางหนึ่ง
นายปฐม เฉลยวาเรศ อธิบดีกรมทางหลวงชนบท กล่าวว่า กระทรวงคมนาคมได้มอบให้ ทช. พิจารณาดำเนินการสนับสนุนการปรับปรุงซ่อมแซมถนนในพื้นที่โครงการหลวง เพื่อสนับสนุนภารกิจของมูลนิธิโครงการหลวง ตลอดจนบรรเทาความเดือดร้อนให้แก่ประชาชน ซึ่ง ทช. ได้เริ่มดำเนินการปรับปรุงซ่อมแซมถนนในพื้นที่โครงการหลวงมาตั้งแต่ปี 2551 โดยได้กำหนด “มาตรฐานถนนหลวงภูเขา” สำหรับใช้เป็นหลักเกณฑ์และแนวทางในการดำเนินงานปรับปรุงซ่อมแซม เพื่อให้เหมาะสมกับลักษณะภูมิประเทศที่เป็นภูเขาสูงชันและเพื่อไม่ให้ส่งผลกระทบต่อพื้นที่ป่าอนุรักษ์
สำหรับโครงการก่อสร้างถนนสายแยกทางหลวงแผ่นดินหมายเลข 1009 - บ้านขุนยะ อำเภอจอมทอง จังหวัดเชียงใหม่ นับเป็นอีกหนึ่งความภาคภูมิใจของ ทช. ที่ได้เป็นส่วนหนึ่งในการได้รับใช้ใต้เบื้องพระยุคลบาท โดยมีจุดเริ่มต้นโครงการบริเวณบ้านขุนกลาง ดอยผาตั้ง (กม.ที่ 0+000) และสิ้นสุดโครงการบริเวณบ้านขุนยะ (กม. ที่ 17+611) รวมระยะทางทั้งสิ้น 17.660 กิโลเมตร ก่อสร้างเป็นถนนผิวจราจรแบบคอนกรีตเสริมเหล็ก ขนาด 2 ช่องจราจร ผิวจราจรกว้าง 4 - 6 เมตร พร้อมก่อสร้างสะพาน 1 แห่ง ท่อเหลี่ยม ท่อระบายน้ำคอนกรีตเสริมเหล็ก ระบบระบายน้ำข้างทาง ราวเหล็ก และติดตั้งเครื่องหมายจราจร ปัจจุบันโครงการฯมีความก้าวหน้าไปแล้วกว่าร้อยละ 30 ขณะนี้อยู่ระหว่างการก่อสร้างงานดินชั้นคันทาง งานโครงสร้างทาง/ผิวจราจร งานท่อระบายน้ำคอนกรีตเสริมเหล็ก งานรางระบายน้ำ งานคันหินและรางตื้น นอกจากนี้ในระหว่างการก่อสร้างได้มีการจัดการด้านความปลอดภัยในพื้นที่ โดยได้ติดตั้งป้ายเตือนพร้อมอุปกรณ์อำนวยความปลอดภัย ทั้งนี้ คาดว่าจะก่อสร้างแล้วเสร็จในปี 2565 ใช้งบประมาณในการก่อสร้าง 135.500 ล้านบาท (งบผูกพันปี 2562 ถึง 2565)
วันพุธที่ 3 มีนาคม 2564
การประกาศผลการคัดกรองคุณสมบัติสำหรับประชาชนกลุ่มผู้ที่ต้องการความช่วยเหลือเป็นพิเศษ
ความคืบหน้าการคัดกรองคุณสมบัติสำหรับประชาชนกลุ่มผู้ที่ต้องการความช่วยเหลือเป็นพิเศษที่ลงทะเบียนเข้าร่วมโครงการเราชนะ ระหว่างวันที่ 15 – 21 ก.พ.2564 สามารถตรวจสอบสถานะการคัดกรองคุณสมบัติได้ทางเว็บไซต์ www.เราชนะ.com ได้ตั้งแต่วันนี้เป็นต้นไป
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ความคืบหน้าการคัดกรองคุณสมบัติสำหรับประชาชนกลุ่มผู้ที่ต้องการความช่วยเหลือเป็นพิเศษที่ลงทะเบียนเข้าร่วมโครงการเราชนะ (โครงการฯ) ระหว่างวันที่ 15 – 21 กุมภาพันธ์ 2564 ประชาชนกลุ่มดังกล่าวสามารถตรวจสอบสถานะการคัดกรองคุณสมบัติได้ทางเว็บไซต์ www.เราชนะ.com ได้ตั้งแต่วันนี้เป็นต้นไป โดยจะได้รับวงเงินสิทธิ์ครั้งแรกจำนวน 4,000 บาท ในวันที่ 5 มีนาคม 2564 และสามารถใช้จ่ายวงเงินสิทธิ์ดังกล่าวผ่านบัตรประจำตัวประชาชนแบบอเนกประสงค์ (Smart Card) ผ่านผู้ประกอบการร้านค้าและผู้ให้บริการที่เข้าร่วมโครงการฯ
สำหรับประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและสละสิทธิ์ด้วยเหตุผล “ไม่มีสมาร์ทโฟน” และได้มาลงทะเบียนในช่องทางเดียวกันกับประชาชนกลุ่มผู้ที่ต้องการความช่วยเหลือเป็นพิเศษ ระหว่างวันที่ 15 – 21 กุมภาพันธ์ 2564 จะสามารถทราบผลการคัดกรองคุณสมบัติได้ในวันที่ 11 มีนาคม 2564 และจะมีการโอนวงเงินสิทธิ์ให้กับผู้ที่ผ่านการคัดกรองคุณสมบัติในวันที่ 12 มีนาคม 2564 เนื่องจากอยู่ระหว่างดำเนินการตรวจสอบความถูกต้องในฐานข้อมูลของผู้ขอสละสิทธิ์ดังกล่าว
ทั้งนี้ ความคืบหน้าของโครงการฯ ณ วันที่ 3 มีนาคม 2564 มีดังนี้ 1) ประชาชนกลุ่มผู้ที่ต้องการความช่วยเหลือเป็นพิเศษที่ลงทะเบียนเข้าร่วมโครงการฯ ระหว่างวันที่ 15 – 21 กุมภาพันธ์ 2564 และผ่านการคัดกรองคุณสมบัติแล้ว จำนวน 0.5 ล้านคน 2) ประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จำนวน 33,561.6 ล้านบาท และ 3) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว มีจำนวนมากกว่า 16.3 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จำนวน 37,162.5 ล้านบาท ทำให้มีผู้ได้รับสิทธิ์โครงการฯ รวมทั้งสิ้นจำนวน 30.5 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 70,724.1 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จำนวนทั้งสิ้นมากกว่า 1.1 ล้านกิจการ โดยจังหวัดที่มีผู้ใช้วงเงินสิทธิ์สูงสุด 5 ลำดับ ได้แก่ กรุงเทพมหานคร นครราชสีมา อุบลราชธานี ขอนแก่น และเชียงใหม่
สำนักงานเศรษฐกิจการคลัง
โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จำกัด (มหาชน) โทร. 0 2111 1122
วันจันทร์ที่ 15 มีนาคม 2564
อธิบดีกรมราชทัณฑ์ แจงปล่อยตัวพักโทษนายสรยุทธฯ กรมราชทัณฑ์มีระเบียบ หลักเกณฑ์ในการดำเนินการที่ชัดเจนในทุกโครงการฯ
อธิบดีกรมราชทัณฑ์ แจงปล่อยตัวพักโทษนายสรยุทธฯ กรมราชทัณฑ์มีระเบียบ หลักเกณฑ์ในการดำเนินการที่ชัดเจนในทุกโครงการฯ  โดยมีนักโทษเด็ดขาดที่ได้รับการปล่อยตัวพักการลงโทษในโครงการเดียวกันนี้แล้วกว่า 13,000 ราย
วันนี้ (15 มี.ค.64) นายอายุตม์ สินธพพันธุ์ อธิบดีกรมราชทัณฑ์ ชี้แจงกรณีมีการวิจารณ์การปล่อยตัวพักโทษนายสรยุทธ สุทัศนะจินดา เป็นการปฏิบัติสองมาตรฐาน หรือได้รับสิทธิพิเศษหรือไม่ว่า การพักการลงโทษกรณีมีเหตุพิเศษของนายสรยุทธฯ นั้น ได้รับประโยชน์ดังกล่าวจากการทำหน้าที่ผลิตสื่อ “เรื่องเล่าชาวเรือนจำ”และ“กำลังใจสู่ชาวเรือนจำ” ซึ่งการพักการลงโทษกรณีมีเหตุพิเศษ โครงการพักการลงโทษนักโทษเด็ดขาดที่มีโทษระยะสั้นที่นายสรุยุทธฯ ได้รับ เป็นโครงการสำหรับนักโทษเด็ดขาดชั้นกลางขึ้นไป จำคุกครั้งแรกที่ได้รับโทษมาแล้ว ไม่น้อยกว่า 1 ใน 3 ของกำหนดโทษ และเหลือโทษที่ต้องได้รับต่อไปอีกไม่เกิน 5 ปี โดยนอกจากกรณีนายสรยุทธฯ ยังมีนักโทษเด็ดขาดที่ได้รับการปล่อยตัวพักการลงโทษในโครงการเดียวกันนี้แล้วกว่า 13,000 ราย ยืนยันการพิจารณาเพื่อพักการลงโทษในทุกโครงการฯ กรมราชทัณฑ์มีระเบียบและหลักเกณฑ์ในการดำเนินการที่ชัดเจน และต้องผ่านการพิจารณาจากคณะอนุกรรมการเพื่อพิจารณาวินิจฉัยการพักการลงโทษ อันประกอบด้วย รองปลัดกระทรวงยุติธรรม เป็นประธานคณะ อนุกรรมการฯ และผู้แทนจากหน่วยงานต่างๆ รวม 19 ท่าน นอกจากนั้น จะต้องได้รับการอนุมัติจากรัฐมนตรีว่าการกระทรวงยุติธรรมอีกชั้นหนึ่ง จึงจะถือว่าได้รับการพักการลงโทษ
--------------------